wusana sarêng dumugi ing panggenan, sumêrêp bilih ingkang andamêl gègèr-gègèr punika prakawis rajapêjah. Para pulisi tuwin para tandang sami kèndêl sajawining griya, manah-manah kèndêling para pulisi punika limrah, sabab badhe majêng murih prayogining lampah, sampun ngantos pêpeka. Sarêng ingkang dosa wau sumêrêp dhatênging pulisi, lajêng murugi sarwi asumbar-sumbar, wicantênipun: pulisi, kula tiyang jalêr alit mila, kula ingkang mêjahi layon mawi dhuwung, malah dhuwung kula têksih tumancêb ing guluning layon, sumôngga kula sampeyan pikut